
Kerese, Linda ja Suur-Aguli tänavate vahelise maa-ala (Balti ES territoorium) detailplaneeringu vastuvõtmine ja avalikule väljapanekule suunamine 
1 Asjaolud ja menetluse käik

Detailplaneeringu algatamise ettepaneku on esitanud Balti ES AS juhatuse liigi Vladimir Nazarenko isikus. Detailplaneeringu koostamise eesmärgiks on maa-ala kruntide liitmine, jagamine ja piiride täpsustamine ning muutmine. Kavandatakse sihtotstarvete osaline muutmine ning ehitusõiguse määramine tootmisobjektide, äriobjektide ja võimalusel elupindade ehitamiseks. Samas planeeritakse olemasolevate tootmishoonete lammutamine ning olemasolevate hoonete renoveerimine. Juurdepääsud ning parkimine lahendamine kruntide piires. Planeeringuga lahendatakse heakorrastuse, haljastuse ja jalakäijate teede küsimused, määratakse tehnovõrkude asukohad ning nendega varustamine.
Planeeritava ala pindala on ca 13,1 ha. Detailplaneering algatati 06.12.2007.a. Narva Linnavolikogu otsusega nr 435. 
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
 2 Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3 Otsus
1) Vastu võtta ja suunata avalikule väljapanekule Kerese, Linda ja Suur-Aguli tänavate vahelise maa-ala (Balti ES territoorium).
2) Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4 Rakendussätted

1) Otsus jõustub teatavaks tegemisest.

2) Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees

